Lav et referat af nedenstående tekst:

Tekst:
For første gang i 20 år skal borgerne i Øster Hornum ikke se byen prydet i julelys, som ellers har været en tradition. Det står fast efter et ekstraordinært møde i borgerforeningen, der løb af stablen torsdag aften. Kort efter kom afgørelsen ud på Øster Hornums Facebookside. - Vi er forbi anden søndag i advent nu, og vi har en energikrise, hvor vi sender børnene i skole i 19 graders varme lokaler, så begge dele spiller ind, siger formanden for Øster Hornums borgerforening, Charlotte Eilbark. Massiv shitstorm Hele problematikken opstod, da to frivillige, der normalt sætter julebelysningen op i byen - og har gjort det i mange år, besluttede at undlade det på grund af signalværdien i forbindelsen med energikrisen. Det skabte en shitstorm på Øster Hornums Facebookside, hvor der var mange delte holdninger til, om julebelysningen skulle op eller ej. I afgørelsen på Facebook slog borgerforeningen blandt andet fast, at der var tale om en ærgerlig debat. "Selvfølgelig skal der være plads til debat, men vi må tage stærk afstand fra at enkeltpersoner bliver hængt ud på en Facebookside og chikaneret i privatlivet," lød det i opslaget. Men ifølge Charlotte Eilbark handlede problematikken slet ikke om julebelysningen, men om måden, hvorpå beslutningen blev truffet. - Der blev taget en beslutning udenom bestyrelsen, og det var vi ikke opmærksomme på eller havde fået talt om. Det er vi nu, og vi har fokus på det til næste år, siger Charlotte Eilbark, som er forholdsvis ny formand. Det var den tidligere formand og hendes mand, som hvert år sætter julebelysningen op, som traf beslutningen alene. Et valg de ikke havde regnet med ville betyde så meget, som det kom til. Lys til næste år Ifølge Charlotte Eilbark er nyheden om, at julebelysningen i år ikke kommer op, blevet taget godt imod. - Nu var jeg selv til juletræsfest i går, og her var der udelukkende positiv respons - og det er der også kun på Facebook, siger hun og forklarer, at julebelysningen højst sandsynligt kommer op næste år. - Hvis situationen tillader det, siger hun. Og det bliver med de samme to, der hvert år har sat det op. "Vi skylder de frivillige, der af hensyn til fællesskabet gør et værdifuldt stykke arbejde, stor respekt. Uden respekt for den frivillige indsats, vil det blive meget svært at få frivillige til at træde til i fremtiden," lyder det i opslaget på Facebook. - De er ikke skræmt væk, de er klar på opgaven næste år, siger Charlotte Eilbark.

Referat:
Der kommer ikke julebelysning op i Øster Hornum denne jul - og det er første gang i 20 år.